**I.01 Produktionsforløb**

**1. Salg**

Hvis en kunde ønsker at få FSC certificeret sin tryksag, skal følgende foretages:

1. Det skal sikres, at kunden er indforstået med at:

* alt papir, pap og karton, der anvendes i en FSC certificeret tryksag, skal være FSC certificeret materiale.
* alt papir, pap og karton, der anvendes i en FSC certificeret tryksag, som udgangspunkt skal være købt og ejet af Trykteam Svendborg A/S eller af en certificeret underleverandør. Se I.07 Brug af kundepapir.
* kundens brug af FSC produktmærke på ordren skal godkendes af Trykteam Svendborg A/S i god tid inden produktionen.
* FSC produktmærket fjernes, såfremt materialet slipper op under produktionen, eller at kravene til sporbarheden på anden vis ikke kan overholdes.
* underleverandører af tryk og færdiggørelse skal være indstillet på at indgå en outsourcing aftale med Trykteam Svendborg A/S ved produktion af FSC ordrer. Outsourcing er, når materiale købt af virksomheden forarbejdes af underleverandøren.

**2. Beregning**

Såfremt en kunde ønsker at få et tilbud på en FSC certificeret ordre, skal følgende foretages:

1. Det kontrolleres, at alt papir, pap og karton, der skal indgå i produktionen af tryksagen, kan leveres som FSC certificeret, samt at eventuelle underleverandører kan godkendes. Kontrollen sker via materialeleverandørens prisliste/database og listen over underleverandører.
2. Der oprettes en kalkulation i Graphware, og der foretages markering for FSC. Dette er vigtigt, idet markeringen for FSC medfører en automatisk markering i ordrekartoteket og på tilbud, ordrebekræftelse, ordreseddel og faktura. I forbindelse med markering for FSC skal materialekategorien for ordren defineres ved valg af:
   * FSC Mix Credit
   * FSC Recycled Credit

**BEMÆRK:** Materialekategorierne indeholdende *FSC Recycled* anvendes kun ved produkter, der udelukkende indeholder *FSC* *Recycled* materiale. Ved blanding af *FSC* *Recycled* og *FSC* *Mix* materiale er ordren *FSC Mix*. Se i øvrigt reglerne for nedklassificering i I.04 Volumenkontrol.

1. Ved kalkulation skal der altid vælges materiale der kan leveres som FSC certificeret materiale og eventuelt med et FSC varenummer fra materialeleverandørens prisliste/database.
2. Tilbud udskrives på baggrund af kalkulationen. Det anføres automatisk, at tilbuddet omfatter en FSC certificering af ordren.

**3. Ordrestyring**

Ved oprettelse af en FSC certificeret ordre skal følgende foretages:

1. Tilbuddet gennemgås, og ordren oprettes med ordrenummer i Graphware på baggrund af kalkulen. Markeringen for FSC følger automatisk med fra kalkulen.
2. Ved oprettelse af ordren vælges eventuel underleverandør til trykning og færdiggørelse. Det registreres på ordren, hvilken konkret underleverandør der benyttes. Underleverandører, der indgår i produktionen af FSC ordrer, skal være godkendt til dette, men kravene til underleverandøren afhænger af, om underleverandøren tilfører ordren fibermateriale eller ej samt hvem der ejer materialerne. Se I06 Brug af underleverandører.Underleverandøren skal informeres om, at ordren er FSC certificeret og om nødvendigt instrueres om modtagekontrol og forsendelse.
3. Ordresedlen udskrives. Det fremgår automatisk af ordresedlen, at ordren er FSC certificeret. På ordresedlen er der desuden angivet ordrenummer og hvilke materialekvaliteter, der skal anvendes.
4. Det skal sikres, at FSC produktmærket anvendes korrekt i tryksagen ved at:

* sikre, at der anvendes et produktmærke svarende til ordrens FSC materialekategori.
* fremsende FSC produktmærke med tilhørende retningslinjer til kunden. Når der sendes FSC produktmærke til kunderne, skal der i mailen til kunden gøres opmærksom på følgende:
  + **FSC produktmærket er Trykteam Svendborg A/S’s ejendom, og det kun må anvendes til den konkrete ordre.**
* **Der skal fremsendes en pdf-fil til godkendelse, der viser produktmærkets placering på den pågældende side.**
* sikre, at kundens brug af FSC produktmærke i tryksagen bliver godkendt af den varemærkeansvarlige, jævnfør I.03 Brug af FSC produktmærke og FSC varemærkerne.
* sikre, at FSC produktmærket fjernes fra tryksagen, såfremt materialet slipper op, eller at kravene til sporbarheden på anden vis ikke kan overholdes. I tilfælde af dette opdeles ordren og faktura og følgesedler laves særskilt for den certificerede del og den ikke certificerede del.
* kontakte den varemærkeansvarlige ved tvivl om brug af FSC produktmærke.

1. Ved fakturering af ordre, der er FSC certificeret, skal det sikres, at følgende fremgår af fakturaen: ”FSC Mix Credit, SA-COC-005621” eller ”FSC Recycled Credit, SA-COC-005621”. Såfremt faktura indeholder både certificerede og ikke-certificerede ordrer, skal det tydeligt fremgå, hvad der er omfattet af certificeringen.

**4. Indkøb**

Såfremt det fremgår af ordresedlen, at en ordre skal FSC certificeres, skal følgende foretages:

1. Der udfyldes en materialerekvisition på ordren med angivelse af ordrenummer og ordrenavn. Materialekategorien præciseres:

* FSC Mix Credit
* FSC Recycled Credit

1. Materialet bestilles via telefon eller mail. Materialekategorien præciseres:

* FSC Mix Credit
* FSC Recycled Credit

1. Når fakturaen modtages, skal det kontrolleres, at FSC materialekategori samt FSC certifikatkode stemmer overens med oplysningerne på listen over certificerede materialeleverandører. **Se vejledningen på sidste side**. Mangler der oplysninger, tages kontakt til materialeleverandøren med henblik på at få afklaret materialets status. Papir med uafklaret status sættes i karantæne.

**BEMÆRK:** Materiale, der ikke har ovenstående oplysninger på fakturaen, har ikke status som FSC certificeret materiale, uanset om materialet er fysisk mærket med FSC fra leverandøren.

1. Indkøb tager en kopi af fakturaen og arkiverer den efter kontrol i mindst 5 år.

**5. Lager/Modtagelse**

**Modtagelse**

Ved modtagelse af FSC certificeret materiale skal følgende foretages:

1. Såfremt det fremgår af materialerekvisitionen, at det leverede materiale er certificeret, skal det kontrolleres, at følgende fremgår af følgesedlen:

* Materialekategori:
* FSC Mix Credit
* FSC Recycled Credit
* Leverandørens FSC certifikatkode
* Mængde og kvalitet er i overensstemmelse med det leverede.

**Se vejledningen på sidste side**.

1. Det kontrolleres, at følgesedlens oplysninger om FSC certifikatkode og FSC materialekategori stemmer overens med oplysningerne på listen over certificerede materialeleverandører.
2. Det kontrolleres, om alle paller er mærket med korrekt FSC materialekategori. Hvis materialet ikke er mærket, foretages mærkningen.

**BEMÆRK:** Dette må kun ske, såfremt det fremgår af materialerekvisitionen, at materialet er certificeret, samt at oplysningerne på leverandørens følgeseddel overholder kravene under pkt. 1 og 2. Mangler der oplysninger, tages kontakt til indkøb med henblik på at få afklaret materialets status. Materiale med uafklaret status sættes i karantæne.

Ved modtagelse af købt certificeret materiale fra certificerede underleverandører (trykkerier eller bogbindere) skal der foretages modtagekontrol, jævnfør kravene under pkt. 1 og 2. Se I06 Brug af underleverandører.

1. Følgesedler, der vedrører certificeret materiale, arkiveres i mindst 5 år.

**Produktion**

Såfremt det fremgår af ordresedlen, at en ordre er FSC certificeret, skal følgende foretages:

1. FSC certificeret materiale køres frem til trykmaskinen.
2. Efter endt produktion køres restmateriale tilbage til lageret, og det kontrolleres, at materialet fortsat er mærket som FSC certificeret og med korrekt FSC materialekategori. Alternativt fjernes FSC mærkningen og materialet placeres sammen med ikke certificeret materiale.

**Forsendelse**

Såfremt det fremgår af ordresedlen, at en ordre er FSC certificeret, skal det sikres, at følgende fremgår af følgesedlen: ”FSC Mix Credit, SA-COC-005621” eller ”FSC Recycled Credit, SA-COC-005621”.

**6. Trykkeri**

Såfremt det fremgår af ordresedlen, at en ordre er FSC certificeret, skal følgende foretages:

1. Kontrollere, at det benyttede materiale er mærket med korrekt FSC materialekategori:

* FSC Mix Credit
* FSC Recycled Credit

1. Såfremt materialet slipper op under produktionen, skal ordrestyring kontaktes med henblik på at finde en alternativ certificeret materiale. Hvis dette ikke er muligt, skal FSC produktmærket fjernes fra tryksagen.
2. Rester af materiale forsynes med original palleseddel, så mærkningen af materialet opretholdes.

**Vejledning:**

**Faktura og følgeseddel fra**

**materialeleverandør – FSC oplysninger**

Faktura og følgeseddel skal **altid** kontrolleres for:

|  |  |  |  |  |
| --- | --- | --- | --- | --- |
| **FSC-certificeringskode** | | **+** | **FSC materialekategori** | |
|  | **⇩** |  |  | **⇩** |
| ✓ | XX-COC-XXXXXX |  | ✓ | FSC Mix Credit |
| 🗶 | FSC-CXXXXXX |  | ✓ | FSC Recycled Credit |
|  |  |  | 🗶 | FSC Mix |
|  |  |  | 🗶 | FSC Recycled |

Eksempler på dokumenter:

|  |  |
| --- | --- |
| ✓ |  |
| ✓ |  |
| 🗶 | **Ordet ”Credit” mangler** |
| 🗶 | C:\Users\pkh\AppData\Local\Microsoft\Windows\Temporary Internet Files\Content.Word\SKMBT_C28012030510250.jpg  **Certifikatkoden mangler** |